《遥和吴止庵侍御登登州蓬莱阁看海上月出 其二》
明代·孙继皋

仙人不可望，君到即蓬莱。月出巨鱼避，天寒青鸟来。

波纹迎槛入，斗柄拂檐回。海晏登临见，澄清赖上才。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。